Bopelotelele bo a busetsa - Selotlego 
Bopelotelele bo ntshitse Mme Sebene Selotlego mo lehumeng. Mme Selotlego, yo o tlholegang mo kgotleng ya Selotlego kwa Kanye, o tlhalositse fa lehuma e le selo sa maloba mo go ene morago ga go fiwa lenaneo la tshingwana ya merogo ka 2007 ke ba nyeletso lehuma. Mme Selotlego o lema morogo wa sepinichi thata ka o sa ratwe ke diji. O tlhalositse gape fa a lema ditamati tse a dinosang gabedi ka letsatsi e le tsela nngwe ya go lwantsha diji. O tlhalositse fa gompieno tshingwana ya gagwe e kgabile ka botala selo se a reng ke ka ntlha ya bopelotelele. Le fa go ntse jalo, Mme Setlogelo o boletse fa metsi e le kgwetlho e kgolo mo kgwebong ya gagwe. Mme Selotlego, yo o dingwaga di masome marataro le botlhano, o buile gape fa kgwetlho e nngwe e a kopanang le yone e le diji. A re tse tsotlhe ga dina go mo kgoba marapo ka tshingwana e e le yone e e mo tshetsang le ba lelwapa la gagwe. A re o leboga segolobogolo puso e a reng e tiro e ntle ya go lere mananeo a tshwana le a masingwana a merogo go namola Batswana lehuma. O rotloeditse Batswana gore ba seka ba kgobega marapo fa kgwebo tsa bone di sa dire sentle kwa tshimologong. 